62022TJ0468_INF
Breithiúnas na Cúirte Ginearálta (an Naoú Dlísheomra) an 18 Deireadh Fómhair 2023 – BEI v an tSiria
(Cás T-468/22) (
1
)
(Clásal eadrána – Comhaontú iasachta a bhaineann le tionscadal chun an gréasán tarchurtha leictreachais a fheabhsú i dtríú tír – Neamh-chomhlíonadh an chomhaontaithe – Suimeanna a tugadh ar airleacan a aisíoc – Ús mainneachtana – Nós imeachta mainneachtana)
1.
Imeachtaí cúirte – Caingean os comhair na Cúirte Ginearálta – Cur i bhfeidhm an nóis imeachta mainneachtana – Oibleagáid na Cúirte Ginearálta breith a thabhairt ar éilimh an iarratasóra – Coinníollacha – Mainneachtain an chosantóra freagra a thabhairt laistigh den teorainn ama forordaithe
(Rialacha Nós Imeachta na Cúirte Ginearálta, Airteagal 123(1))
(féach míreanna 16-19, 24, 35, 40, 41)
2.
Imeachtaí cúirte – An Chúirt Ghinearálta ar tugadh na himeachtaí os a comhair faoi chlásal eadrána – Comhaontú iasachta arna thabhairt i gcrích idir an Banc Eorpach Infheistíochta agus an tSiria – Dlínse na Cúirte Ginearálta mar a shainmhínítear le hAirteagail 256 agus 272 CFAE agus leis an gclásal eadrána
(Airteagail 256(1) agus 272 CFAE)
(féach míreanna 20, 22, 23)
3.
Imeachtaí cúirte – An Chúirt Ghinearálta ar tugadh na himeachtaí os a comhair faoi chlásal eadrána – Comhaontú iasachta arna thabhairt i gcrích idir an Banc Eorpach Infheistíochta agus an tSiria – Teip na Siria a cuid oibleagáidí conarthacha a chomhlíonadh – Seachaíocht an Aontais i gcearta an Bhainc – Caingean arna tabhairt ag an mBanc thar ceann an Aontais – Inghlacthacht
(Airteagail 256(1) agus 272 CFAE; Coinbhinsiún na Róimhe an 19 Meitheamh 1980, Airteagal 13(1))
(féach míreanna 26, 27, 29-34)
An chuid oibríochtúil
1)
Ordaítear do Phoblacht Arabach na Siria suimeanna EUR 22 856 655.23 agus CHF 1 984 763.43, arb ionann iad agus na méideanna príomhshuime agus an t-ús conarthach agus mainneachtana atá dlite an 30 Meitheamh 2022, a aisíoc leis an Aontas Eorpach, arna ionadú ag an mBanc Eorpach Infheistíochta (BEI).
2)
Tá ús mainneachtana ar shuimeanna EUR 18 655 393.62 agus CHF 1 716 822.98 lena n-áirítear na méideanna príomhshuime, arna ríomh de réir an mhodha dá bhforáiltear in Airteagal 3(2) de Chomhaontú Iasachta Uimh. 20868 a bhaineann le tionscadal chun an gréasán tarchurtha leictreachais a fheabhsú sa tSiria, a tugadh i gcrích idir BEI agus Poblacht Arabach na Siria an 14 Nollaig 2000 agus a leasaíodh an 20 Nollaig 2004, ón 30 Meitheamh 2022 go dtí dáta na híocaíochta.
3)
Ordaítear do Phoblacht Arabach na Siria na costais a íoc.
(
1
)	IO C 359, 19.9.2022.